Unisonic

Οι **Unisonic** είναι γερμανικό hard rock και heavy metal συγκρότημα το οποίο δημιουργήθηκε το Νοέμβριο του 2009 από τον πρώην τραγουδιστή των Helloween, Μίκαελ Κίσκε, μαζί με τους Ντένις Γουάρντ και Κώστα Ζαφειρίου από το συγκρότημα Pink Cream 69 και τον Μάντι Μέϊερ, πρώην κιθαρίστα των Krokus και Asia. Το 2011, ο ιδρυτής των Gamma Ray και πρώην κιθαρίστας των Helloween, Κάι Χάνσεν, ενώθηκε με τους Unisonic.

Το συγκρότημα κυκλοφόρησε το EP "*[[Ignition (EP)|Ignition]]*" και το πρώτο τους άλμπουμ με τίτλο "*[[Unisonic (άλμπουμ)|Unisonic]]*" το 2012. Το EP "*[[For the Kingdom (EP)|For The Kingdom]]*" και το δεύτερο άλμπουμ, "*[[Light of Dawn (album)|Light of Dawn]]*", ακολούθησαν το 2014. Και τα δυο άλμπουμ έχουν καταλάβει ψηλές θέσεις σε διάφορα διεθνή μουσικά τσαρτ. Οι Unisonic είναι η πρώτη κοντινή συνεργασία μεταξύ του Κίσκε και του Χάνσεν από την εποχή τους στους Helloween και την διπλή επιτυχία των άλμπουμ *[[Keeper of the Seven Keys, Part I]]* και *[[Keeper of the Seven Keys, Part II]]*.

## Ιστορία
Ο Κίσκε ειχε ξαναδουλέψει με τους Ντένις Γουάρντ (μπασο), Κώστα Ζαφειρίου (τυμπανα) στο project Place Vendome. Μετά την δεύτερη κυκλοφορία των Place Vendome το 2009, οι προαναφερόμενοι μουσικοί αποφάσισαν να φτιάξουν ένα συγκρότημα. Ο Γουάρντ πρότεινε τον κιθαρίστα Μάντι Μέϊερ και στις 10 Νοεμβρίου του 2009, δημιουργήθηκαν οι Unisonic. Το συγκρότημα ξεκίνησε μια μικρή περιοδεία τον Ιούνιο του 2010, η οποία σηματοδότησε την επιστροφή του Κίσκε στις μουσικές σκηνές μετά από 17 χρόνια. Τον Μάρτιο του 2011, ο Κάι Χάνσεν μπήκε στο συγκρότημα ως δεύτερος κιθαρίστας και στις 15 Οκτωβρίου η νέα σύνθεση του συγκροτήματος έδωσε την πρώτη της συναυλία στο "Loud Park Festival" στην Ιαπωνία.

Οι Unisonic κυκλοφόρησαν το πρώτο τους EP με τίτλο "*[[Ignition (EP)|Ignition]]*" μαζί με το βίντεο του τραγουδιού "*[http://www.youtube.com/watch?v=2XR65ATnBWI Unisonic]*" τον Ιανουάριο του 2012. Το πρώτο τους ομότιτλο άλμπουμ κυκλοφόρησε στις 30 Μαρτίου του 2012 και κατέλαβε ψηλές θέσεις στα ιαπωνικά, τα φινλανδικά, τα γερμανικά και τα σουηδικά τσαρτ.

Το συγκρότημα ξεκίνησε την πρώτη του παγκόσμια περιοδεία τον Μάιο του 2012. Η περιοδεία ξεκίνησε στην Νότια Αμερική και συμπεριέλαβε εμφανίσεις στα Ευρωπαϊκά μουσικά φεστιβάλ "Masters of Rock", "Hellfest",  "Rock Hard Festival", "Gods of Metal", "Skogsrojet" και Rockwave Festival. Ακολούθησαν συναυλίες στην Ιαπωνία, Ταϊβάν, Νότια Κορέα, Ρωσία, Ισπανία και Γερμανία.

Οι Unisonic κυκλοφορήσαν το δεύτερο EP τους με τίτλο "*[[For the Kingdom (EP)|For the Kingdom]]*" τον Μάιο του 2014 και το βίντεο για το τραγούδι "*[http://www.youtube.com/watch?v=92_XyoAGprc Exceptional]*" τον Ιούλιο. Το δεύτερο άλμπουμ του συγκροτήματος με τίτλο "*[[Light of Dawn (album)|Light of Dawn]]*",  κυκλοφόρησε την 1 Αυγούστου 2014. Το "*Light οf Dawn*" κατέλαβε ψηλές θέσεις στα φινλανδικά, τα γερμανικά, τα ελβετικά και τα τσέχικα τσαρτ.

Το συγκρότημα ξεκίνησε μια καλοκαιρινή περιοδεία τον Ιούλιο του 2014 παίζοντας στα μουσικά φεστιβάλ "Μasters Of Rock", "Leyendas del Rock", "Moscow Metal Meeting", "Bang Your Head", "Skogsrojet" και "Rock Pod Kamenom". Ακολούθησε μια Ιαπωνική και Ευρωπαϊκή περιοδεία μαζί με τους Edguy και μια τελευταία συναυλία στο "Knock Out Festival".

Στις 5 Αυγούστου του 2016 οι Unisonic έπαιξαν στο "Wacken Open Air Festival". Η συναυλία ηχογραφήθηκε και κυκλοφόρησε με τον τίτλο *[[Live in Wacken (Unisonic album)|Live in Wacken]]* στις 21 Ιουλίου του 2017.

## Δισκογραφία
* *[[Ignition (EP)|Ignition]]* (2012; EP)
* *[[Unisonic (άλμπουμ)|Unisonic]]* (2012)
* *[[For the Kingdom (EP)|For the Kingdom]]* (2014; EP)
* *[[Light of Dawn (album)|Light of Dawn]]* (2014)
* *[[Live in Wacken (Unisonic album)|Live in Wacken]]* (2017; Live Album)

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Γερμανικά power metal συγκροτήματα
Κατηγορία:Γερμανικά hard rock συγκροτήματα